SHBA: Tea Party ndryshon fizionominë e fushatës zgjedhore
Në të gjithë vendin, kandidatët e mbështetur nga Tea Party kanë fituar epërsi ndaj kandidatëve të tjerë republikanë
Në shumë gara politike në vend, ndikimi i të ashtëquajturës lëvizje Tea Party po ndryshon mënyrën se si kandidatët zhvillojnë fushatat e tyre para zgjedhjeve të nëntorit për kongres. Në shtetin Kentaki, kandidati i mbështetur nga Tea Party, republikani Rand Paul, ka të njëjktin nivel mbështetjeje në anketa me rivalin e tij demokrat Xhek Konuej. Votuesit nga gjithë spektri politik tradicionalisht në një piknik për të takuar kandidatët të cilët përpiqen të fitojnë votat e tyre. Një nga këta republikanë është kandidati për senat Rand Pol i cili ka përdorur zemërimin e votuesve ndaj zgjerimin të kujdesit shëndetsor, si dhe paketat për shpëtimin e industrisë së makinave dhe asaj bankare. Ai gëzon mbështetjen e Tea Party në Kentaki, e cila kërkon taksa më të ulëta dhe qeveri më të vogël, gjë që kandidati Pol e mbështet. Fitorja në votimet parazgjedhore në maj, e nxitur nga mbështetja e ish guvernatores së Alaskës Sara Pejlin, e fuqizoi pushtetin e lëvizjes Tea Party. Në të gjithë vendin, kandidatët e mbështetur nga Tea Party si Kristin O’Donell në Delauer, Xho Miler në Alaskë, dhe Sheron Igëll në Nevada, kanë fituar epërsi ndaj kandidatëve të tjerë republikanë. Por tani, fitoret e tyre kanë ngritur pyetjen nëse ata tërheqin një bazë më të gjerë votuesish në zgjedhjet e përgjithshme. Në garën për senat në Kentaki, Rand Pol është baraz me rivalin e tij demokrat Xhek Konuei, sipas anketës së 10 shtatorit zhvilluar nga rrjeti CNN dhe revista Time. Pavarësisht se zoti Konuei nuk mori pjesë në piknik, përkrahësit e tij e prezantuan zotin Pol si kandidat të papërshtatshëm për të përfaqësuar elektoratin e Kentakit. Por Xhodi Uasner mendon se mbështetja e zotit Pol për biznesin dhe kundërshtimi i tij ndaj një ligji për burime efikase energjie, mund t’i japin atij përparësi në nëntor. Xhek Konuei dhe Rand Pol kanë rënë dakort të zhvillojnë tre debate gjatë tetorit, që do t’u japin kandidatëve rastin për të bindur votuesit para zgjedhjeve të përgjithshme të 2 nëntorit.